als_Latn dik_Latn sag_Latn
Temat Kryesore
- Nishani theksoi se pavarësisht dimensionit që do të mbajë, një ligj për hapjen e dosjeve, do të ketë mbështetjen dhe firmën e presidentit
Presidenti Bujar Nishani deklaroi sot se, 25 vjetori i rrëzimit të diktaturës komuniste në Shqipëri, është momenti i duhur për hapjen e dosjeve. Në një dalje për mediet, kreu i Shtetit apeloi edhe miratimin e ligjit të Lustracionit, që do të bënte të mundur largimin nga postet publike, të personave që do të rezultojnë ish-bashkëpunëtorë të Sigurimit të Shtetit.
Nishani tha se do të dekretojë çdo ligj që ka të bëjë me hapjen e dosjeve, duke e vënë theksin në ligjshmërinë e tij.
“Në këtë vit besoj është periudha më e mirë që parlamenti të miratojë një ligj të gjerë dhe të thellë për hapjen e dosjeve jo vetëm të drejtuesve të sigurimit të shtetit por edhe të gjithë bashkëpunëtorëve duke qetësuar njëherë e përgjithmonë zemrat e shqiptarëve. Është vit i përshtatshëm që parlamenti të bëjë ligj lustracioni me eksperiencën e atyre vendeve që e kanë aplikuar. Sado që të zgjatet në kohë, sado të vonohet ky proces Shqipëria do t’i hapë një ditë dosjet, jam i bindur për këtë. Është moment reflektimi nga të gjithë për të kompensuar kohën e humbur”, u shpreh kreu i shtetit.
Nishani theksoi se pavarësisht dimensionit që do të mbajë, një ligj që do të ketë prioritet hapjen e dosjeve, do të ketë mbështetjen dhe firmën e presidentit.
“Por unë vetëm sugjeroj të jetë i gjerë, është koha që Shqipëria të kërkojë hetim dhe gjykim penal për mekanizimin e sigurimit të shtetit për krimet që ka bërë, por kjo mbetet në vullnetin e ligjvënësit. Do ta mbështesë çdo iniciativë pavarësisht sa do ta ketë në thellësi dhe gjerësi dimensionin e saj”, shtoi Presidenti Nishani.
Kreu i Shtetit kërkoi që Parlamenti që të miratojë një ligj të veçantë për përkujtimin e krimeve të komunizmit në Shqipëri. Presidenti kërkoi gjithashtu që në Tiranë të ngrihet një monument në simbol të lëvizjes së dhjetorit, një detyrë kjo të cilën Nishani ia “ngarkoi” Bashkisë së kryeqytetit, por që kërkoi edhe bashkëpunimin e qeverisë dhe ish-të përndjekurve politikë.
“Takimi është për tu njohur me angazhimin tim personal dhe institucional në celebrimin që meriton ky vit si viti i 25-vjetorit të komunizmit. Një përvjetor që vjet u celebrua në dimensionin e merituar në mjaft prej vendeve në ish-kampin komunist, duke filluar me Poloninë, Gjermani, Hungari, Rumani.
Nishani tha se më shumë se çdo vend tjetër, Shqipërisë i takon që 25-vjetorin e rënies së komunizmit ta përkujtojë në të gjithë dimensionin që ajo ka pasur.
“Do t’i sugjeroja parlamentit një ligj të veçantë të kishim një datë një ditë, dita e përkujtimit të krimeve të komunizmit në Shqipëri. Data mund të ishte në diskutim në parlament, mund të ishte fare mirë dita e ekzekutimit të intelektualëve të të ashtuquajturës bombë në ish-ambasadën sovjetike, pa proces gjyqësor u ekzekutuan me plumb pas koke. Por mund të jenë dhe data të tjera në kalvarin e gjatë të vuajtjes së komunizmit. “Lëvizja e Dhjetorit” meriton një monument në Tiranë e cila duhet në bashkëpunim me Bashkinë, qeverinë dhe ish të përndjekur. Presidenti do ofrojë bashkëpunimin maksimal”, tha Nishani.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn